hotchpotch/miracl-hf-unified huggingface dataset:
มิสเม็กซิโก
มิสเม็กซิโก (Miss Mexico) เป็นการประกวดนางงามระดับประเทศของเม็กซิโก เพื่อคัดเลือกตัวแทนเข้าร่วมการประกวดมิสเวิลด์, มิสแกรนด์อินเตอร์เนชันแนล และมิสซูปราเนชันแนล ตามลำดับ ทั้งนี้อาจมีการส่งตัวแทนเข้าร่วมการประกวดบนเวทีนางงามระดับนานาชาติอื่นๆ อีก เช่น มิสยูไนเต็ดคอนทิเนนส์ เป็นต้น ทั้งนี้ องค์กรมิสเม็กซิโกยังมีการคัดเลือกตัวแทนเพศชายเพื่อเข้าร่วมการประกวดมิสเตอร์เวิลด์อีกด้วย
ด้วยความร่วมมือระหว่างองค์กรมิสเม็กซิโกและสถานีโทรทัศน์เทเลเม็ก (Telemax) และสถานีโทรทัศน์ทีวีแอซเท็กกา (TV Azteca) ทำให้การประกวดมิสเม็กซิโกซึ่งอยู่ภายใต้การดำเนินงานของฮูโก คาสเทลลานอส (Hugo Castellanos) กลายเป็นหนึ่งในเวทีการประกวดนางงามที่ได้รับคามนิยมเป็นอย่างมากอีกเวทีหนึ่งของเม็กซิโก การประกวดในแต่ละปีจะดำเนินการโดยการคัดเลือกนางงามจากรัฐต่างๆทั่วประเทศจำนวน 32 คน จาก 31 รัฐและอีก 1 คนจากเมืองหลวงเม็กซิโกซิตี้ มาเข้าร่วมการประกวดบนเวทีระดับประเทศ การประกวดมิสเม็กซิโกครั้งล่าสุดนั้นถูกจัดขึ้นเมื่อเดือนกันยายน ค.ศ. 2016 ที่หอประชุมเบนิโต ฮัวเรซ (Benito Juarez Auditorium) เมืองลอส โมชิส (Los Mochis)
เริ่มแรกในปี ค.ศ. 2013 เป็นต้นมา มิสเม็กซิโกได้รับสิทธิ์ในการส่งตัวแทนเข้าร่วมในการประกวดระดับนานาชาติเฉพาะมิสซูปราเนชันแนลและมิสยูไนเต็ดคอนทิเนนส์ (เดิมชื่อ มิสอเมริกาคอนทิเนนท์) เท่านั้น โดยตัวแทนที่ถูกส่งเข้าร่วมการประกวดบนเวทีดังกล่าวล้วนมาจากรัฐฮาลิสโก ต่อมาใน ปี ค.ศ. 2016 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสเวิลด์และมิสเตอร์เวิลด์เพิ่มเติม ซึ่งก่อนหน้านั้นสิทธิ์ในการส่งตัวแทนเข้าร่วมการประกวดดังกล่าวเป็นขององค์กรนูเอสตรา เบเยซา เม็กซิโก (Nuestra Belleza México) จากนั้นใน ปี ค.ศ. 2017 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสแกรนด์อินเตอร์เนชันแนลเพิ่มเติมอีกหนึ่งเวที
ข้อมูลในตารางเป็นข้อมูลที่แสดงถึงรายละเอียดผู้ดำรงตำแหน่งมิสเม็กซิโก ประกอบด้วยชื่อ, รัฐที่เป็นตัวแทน รวมไปถึงสถานที่จัดการประกวด
ข้อมูลที่แสดงในตารางด้านล่างคือรายละเอียดของตัวแทนที่ถูกส่งไปเข้าร่วมการประกวดบนเวทีระดับนานาชาติโดยองค์กรมิสเม็กซิโก
สวรรณา วิชัยรัตน์
ท่านหญิงสวรรณา วิชัยรัตน์ (นามเดิม: หม่อมเจ้าสวรรณา ภาณุพันธุ์ ;7 เมษายน พ.ศ. 2460 - 6 กันยายน พ.ศ. 2559) พระธิดาในพระเจ้าวรวงศ์เธอ พระองค์เจ้านิพันธ์ภาณุพงศ์ กรมหมื่นภาณุพงศ์พิริยเดชกับหม่อมแผ่ว ภาณุพันธุ์ ณ อยุธยา และเป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
ท่านหญิงสวรรณา วิชัยรัตน์ ประสูติเมื่อ 7 เมษายน พ.ศ. 2460 เป็นพระธิดาในพระเจ้าวรวงศ์เธอ พระองค์เจ้านิพันธ์ภาณุพงศ์ กรมหมื่นภาณุพงศ์พิริยเดชกับหม่อมแผ่ว ภาณุพันธุ์ ณ อยุธยา (สกุลเดิม:อภัยกุล) มีอนุชาและขนิษฐาร่วมพระบิดาจำนวน 8 องค์
หม่อมเจ้าสวรรณา ทรงสำเร็จการศึกษาปริญญาตรีสาขาสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย
หม่อมเจ้าสวรรณา ได้กราบบังคมทูลลาออกจากฐานันดรศักดิ์เพื่อสมรสกับนายเจริญ วิชัยรัตน์ มีบุตรธิดา 2 คน คือ
ท่านหญิงสวรรณา วิชัยรัตน์ สิ้นชีพิตักษัยขณะนอนพักผ่อน เมื่อเวลา 21.40 น. วันที่ 6 กันยายน พ.ศ. 2559 สิริชันษา 99 ปี 5 เดือน ได้รับพระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงอาบศพ และทรงรับศพอยู่ในพระบรมราชานุเคราะห์โดยตลอด พระพิธีธรรมสวดพระอภิธรรมเวลากลางคืน กำหนด 7 คืน แล้วพระราชทานเพลิงศพ ณ เมรุวัดธาตุทอง ในวันที่ 15 กันยายน พ.ศ. 2559
จิตหลุดโลก
จิตหลุดโลก () เป็นภาพยนตร์แนวจิตวิทยาเขย่าขวัญและระทึกขวัญจากประเทศสหรัฐอเมริกา ออกฉายเมื่อ พ.ศ. 2559 เขียนบทและกำกับโดย M. Night Shyamalan นำแสดงโดย James McAvoy, Anya Taylor-Joy, และ Betty Buckley เล่าเรื่องของ Kevin Wendell ชายผู้มี 23 บุคลิก ซึ่งได้ลักพาตัวหญิงสาววัยรุ่น 3 คน มาขังไว้ในห้องใต้ดิน
ภาพยนตร์เรื่องนี้เริ่มถ่ายทำเมื่อ 11 พฤศจิกายน พ.ศ. 2558 ใน Philadelphia, Pennsylvania ออกฉายครั้งแรกในงาน Fantastic Fest เมื่อวันที่ 26 กันยายน พ.ศ. 2559 และออกฉายเป็นวงกว้างในประเทศสหรัฐอเมริกาเมื่อ 20 มกราคม พ.ศ. 2560 โดย Universal Pictures ได้รับคำตอบรับในทางชื่นชมเป็นวงกว้าง นักวิจารณ์จำนวนหนึ่งชื่นชมว่าเป็นการกลับมาที่ประสบความสำเร็จของ Shyamalan และประสบความสำเร็จด้านรายได้โดยทำรายได้ภายในรวมทั่วโลกไป 276 ล้านดอลลาร์สหรัฐ จากทุนสร้าง 9 ล้านดอลลาร์สหรัฐ
ภาพยนตร์เรื่องนี้แท้จริงแล้วเป็นภาคต่อของภาพยนตร์เรื่อง"เฉียด...ชะตาสยอง" ซึ่งเขียนบทและกำกับโดย M. Night Shaymalan เช่นเดียวกัน ทำให้ภาพยนตร์เรื่องนี้กลายเป็นภาพยนตร์ลำดับที่สองในชุดภาพยนตร์ไตรภาครถไฟสายตะวันออก 177 โดยในช่วงของการโฆษณาภาพยนตร์ไม่มีการกล่าวถึงประเด็นที่ภาพยนตร์เรื่องนี้เป็นภาคต่อแต่อย่างใด ภาพยนตร์เรื่องที่สามของไตรภาคได้ชื่อเรื่องว่า "Glass" มีกำหนดออกฉายใน ค.ศ. 2019 และจะมีตัวละครจากภาพยนตร์ภาคก่อนทั้งสองเรื่องมารับบทนำ โดยฉากที่เควินไปที่รถไฟสายตะวันออก 177 เป็นรถไฟที่พ่อของเควินตายเชื่อมโยงไปในภาคแรก
หม่อมเจ้าองุ่น นรินทรางกูร
หม่อมเจ้าองุ่น นรินทรางกูร เป็นพระธิดาในสมเด็จพระสัมพันธวงศ์เธอ เจ้าฟ้าทองจีน กรมหลวงนรินทรรณเรศร์ และเป็นพระนัดดาในสมเด็จพระเจ้าบรมวงศ์เธอ เจ้าฟ้าสา กรมพระยาเทพสุดาวดี สมเด็จพระพี่นางพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราช
หม่อมเจ้าองุ่น นรินทรางกูร เป็นพระธิดาในสมเด็จพระสัมพันธวงศ์เธอ เจ้าฟ้าทองจีน กรมหลวงนรินทรรณเรศร์ เมื่อเจริญชันษาขึ้น ได้เข้ามารับราชการในพระบรมมหาราชวัง
ในสมัยรัชกาลที่ 2 ได้เกิดเหตุพระเจ้าบรมวงศ์เธอ พระองค์เจ้าคันธรส กรมหมื่นศรีสุเรนทร์ทิ้งบัตรสนเท่ห์จนต้องพระอาญาแผ่นดิน ถูกประหาร หลังจากชำระความกรมหมื่นศรีสุเรนทร์แล้ว เกิดมีผู้ทิ้งหนังสือในพระบรมมหาราชวัง หยาบช้าถึงองค์พระเจ้าแผ่นดิน จึงทรงโปรดเกล้าโปรดกระหม่อมให้กรมหมื่นเจษฎาบดินทร์ เป็นตุลาการพิจารณาให้ค้นลายมือเจ้านาย แลเจ้าจอมทุกเรือนเอามาสอบกับหนังสือทิ้ง
จากการค้นทุกตำหนักทุกเรือนเมื่อเกิดความหนังสือทิ้งของพระองค์เจ้ากระษัตรี เลยจับเพลงยาวนายช้อยได้ที่เรือน หม่อมเจ้าองุ่น ในกรมหลวงนรินทรรณเรศร์ (สมเด็จพระสัมพันธวงศ์เธอ เจ้าฟ้าทองจีน กรมหลวงนรินทรรณเรศร์ เป็นพระโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้าสา กรมพระยาเทพสุดาวดี สมเด็จพระพี่นางพระองค์ใหญ่ ในรัชกาลที่ 1 เป็นต้นราชสกุลนรินทรางกูล ณ อยุธยา) หม่อมเจ้าองุ่นทิ้งหนังสือหยาบช้าซ้ำอีก
ครั้งนั้นจับเรื่องชู้สาวในพระราชวัง ผิดกฎมณเฑียรบาลได้อีกหลายราย โปรดเกล้าฯให้ลงพระราชอาญาประหารชีวิต ตั้งแต่พระองค์เจ้ากระษัตรี หม่อมเจ้าองุ่น และหญิงชายอีก 8 คน เฉพาะพระองค์เจ้ากระษัตรี นั้น ให้ทุบด้วยท่อนจันทน์ตามราชประเพณี
Home Stay หนีรัก ไปพักใจ
Home Stay หนีรักไปพักใจ เป็นรายการโทรทัศน์ประเภทละครชุด แนว โรแมนติก,คอมเมดี้ บทประพันธ์และบทโทรทัศน์โดย ธัญลักษณ์ จุลพงษ์ กำกับซีรีส์โดย เอกสิทธิ์ ตระกูลเกษมสุข ออกอากาศทุกวันพุธ-พฤหัสบดี เวลา 20.30 น. ทางช่อง GMM25 และทางแอพลิเคชันไลน์ทีวี เริ่มตอนแรกวันพุธที่ 31 พฤษภาคม 2560–19 กรกฎาคม 2560 นำแสดงโดย ธนา สุทธิกมล,อริย์กันตา มหาพฤกษ์พงศ์,โทนี่ รากแก่น,ลลนา ก้องธรนินทร์ ต่อจากเรื่อง Love Songs Love Series To Be Continued ตอน เพื่อนสนิท
รัน (ยิปโซ อริย์กันตา) สาวเหนือสุดติสท์ ที่ทำบ้านเป็นโฮมสเตย์ในไร่ผักออร์แกนิกให้เช่า เธอคบอยู่กับ กลอน (ท็อป เทวินทร์) ที่ไปเรียนการโรงแรมอยู่ที่กรุงเทพฯ แต่พอกลอนเรียนจบกลับไม่ยอมกลับมาหารันเสียที รันจึงชวน เสมอ (โทนี่ รากแก่น) เพื่อนสนิทที่แอบชอบรันมานาน ถึงขนาดมาเช่าบ้านของรันอยู่ รันไปหากลอนที่โรงแรมที่กลอนฝึกงานอยู่ด้วยกัน แต่พอรันกลับไปจอว่ากลอนมีแฟนใหม่แล้ว ทำให้รันเสียใจมาก จึงได้เกิดเรื่องวุ่นๆขึ้นกับคุณกริต (ออย ธนา) และคุณอิง(หมอเจี๊ยบ ลลนา)
การตอบรับของละครเรื่องนี้ทั้งหมด 15 ตอน ตอนที่ได้ออกอากาศไป (เมื่อวันที่ 31 พฤษภาคม พ.ศ. 2560 – 19 กรกฎาคม พ.ศ. 2560 Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.23
ภาวะเลือดเป็นกรดจากหลอดไตฝอย
ภาวะเลือดเป็นกรดจากหลอดไตฝอย () เป็นโรคที่ทำให้มีการสะสมของกรดในร่างกาย ซึ่งเป็นผลจากการที่ไตไม่สามารถทำให้ปัสสาวะมีความเป็นกรดได้ตามปกติ ในการทำหน้าที่ตามปกติของไตนั้นเลือดจะถูกกรองที่ไต เลือดที่กรองแล้วนี้จะผ่านหลอดไตฝอยของหน่วยไต และจะมีการแลกเปลี่ยนเกลือ กรด และสารละลายอื่นๆ ก่อนที่จะกลายเป็นปัสสาวะและผ่านจากไตไปยังกระเพาะปัสสาวะ ภาวะเลือดเป็นกรดเมตะบอลิกที่เกิดจาก RTA อาจเกิดจากการที่ไตไม่สามารถดึงเอาไบคาร์บอเนตไอออนกลับได้เพียงพอ (สารนี้มีฤทธิ์เป็นด่าง) จากการกรองที่หลอดไตฝอยส่วนต้น หรือเกิดจากการที่ไตไม่สามารถขับไฮโดรเจนไอออน (ซึ่งเป็นกรด) ได้เพียงพอ จากหลอดไตฝอยส่วนปลาย ทั้งนี้แม้ผู้ป่วยโรคไตเรื้อรังมักพบภาวะเลือดเป็นกรดร่วมด้วยบ่อยครั้ง แต่คำว่า RTA นี้มักสงวนไว้กับผู้ป่วยที่มีภาวะไตทำงานผิดปกติเฉพาะเรื่องการทำปัสสาวะให้เป็นกรด ในขณะที่การทำงานด้านอื่นๆ ของไตยังค่อนข้างปกติ
RTA มีหลายชนิด แต่ละชนิดมีกลุ่มของอาการและสาเหตุที่แตกต่างกันไป
โอเวอร์วอตช์เวิลด์คัพ 2017
การแข่งขันโอเวอร์วอตช์เวิลด์คัพ 2017 คือการแข่งขันกีฬาอีสปอตส์ประเภทเกม "โอเวอร์วอตช์" จัดตั้งโดยบลิซซาร์ดเอ็นเตอร์เทนเมนต์ซึ่งเป็นผู้พัฒนาเกมดังกล่าวขึ้น การแข่งขันประกอบด้วยตัวแทนทีมจาก 32 ชาติทั่วโลก และจะถูกจัดขึ้นที่ศูนย์การประชุมแอนาไฮม์ ในวันที่ 3 ถึง 4 พฤศจิกายน โดยการแข่งขันถูกแบ่งออกเป็น 4 ระยะต่างกัน
เป็นการจัดอันดับทักษะของ 100 ผู้เล่นสูงสุดในเกมโอเวอร์วอตช์จากแต่ละประเทศ/ภูมิภาคที่จะมีคุณสมบัติเข้าสู่การแข่งขันจาก 32 ชาติ/ภูมิภาคตามค่าเฉลี่ยทักษะจาก 100 อันดับผู้เล่น
การนำเอา 32 ประเทศที่ซึ่งถูกเลือกไว้แล้ว โดยผู้เล่นและผู้ชมสามารถลงคะแนนให้กับผู้แทนของแต่ละภูมิภาคเพื่อเป็นคณะกรรมการการแข่งขันจากแต่ละภูมิภาค ซึ่งเป็นผู้เชื่อถือได้สำหรับการคัดเลือกผู้เล่นในทีมที่แข็งแกร่งที่สุดสำหรับภูมิภาคนั้น โดยทีมชาติซึ่งผ่านเข้าสู่รอบแบ่งกลุ่มและรอบสุดท้ายจะมาพร้อมกับสมาชิกคณะกรรมการการแข่งขันของตนเอง
รายชื่อผู้เล่นที่เป็นคณะกรรมการประจำชาติ
ทีมชาติ 32 อันดับแรกจะถูกแบ่งออกเป็นแปดกลุ่มกระจายไปทั่วทั้งสี่ภูมิภาค ได้แก่ เซี่ยงไฮ้ จีน, ซิดนีย์ ออสเตรเลีย, คาโตวีตเซ โปแลนด์ และ แซนตามอนิกา สหรัฐอเมริกา ซึ่งแต่ละกลุ่มจะทำการแข่งขันแบบเวียนกันไปแต่ละการแข่งขัน ในตอนสุดท้าย ทีมอันดับสูงสุด 2 ทีมในแต่ละกลุ่มจะผ่านเข้าสู่รอบแพ้คัดออกและผู้ชนะของแต่ละกลุ่มจะผ่านเข้าสู่สนามแปดทีมในการแข่งขันโอเวอร์วอตช์เวิลด์คัพ 2017 ที่บลิซซ์คอน
แข่งขันวันที่ 14 ถึง 16 กรกฎาคม 2560
แข่งขันวันที่ 21 ถึง 23 กรกฎาคม 2560
แข่งขันวันที่ 4 ถึง 6 สิงหาคม 2560
แข่งขันวันที่ 11 ถึง 13 สิงหาคม 2560
เจ้าจอมมารดากู่
เจ้าจอมมารดากู่ หรือ สมเด็จพระไปยิกาน้อย เป็นพระชายาสมเด็จพระปฐมบรมมหาชนกใน พระขนิษฐาในพระอัครชายา (หยก) และเป็นพระชนนีในพระเจ้าบรมวงศ์เธอ พระองค์เจ้ากุ กรมหลวงนรินทรเทวี
เจ้าจอมมารดากู่ เกิดที่บ้านภายในกำแพงพระนคร ด้านทิศตะวันออกเฉียงใต้ บริเวณป้อมเพชร ซึ่งเป็นย่านอาศัยของชาวจีนในรัชสมัยสมเด็จพระเจ้าอยู่หัวบรมโกศ เป็นธิดาคนเล็กของคหบดีชาวจีนฮกเกี้ยน มารดาเป็นธิดาของเจ้าพระยาอภัยราชาสมุหนายก มีพี่น้องทั้งหมด 2 คน ได้แก่พี่สาวนามว่า หยก และตัวท่านนามว่า กู่
ต่อมาท่านหยก ได้สมรสกับนายทองดี (ต่อมาคือ สมเด็จพระปฐมบรมมหาชนก) บุตรคนโตของพระยาราชนิกูล (ทองคำ) ภายหลังการประสูติของพระราชโอรสพระองค์เล็กสมเด็จพระบวรราชเจ้ามหาสุรสิงหนาท พระอัครชายา ได้ทรงประชวรและเสด็จสวรรคต สมเด็จพระปฐมบรมมหาชนกจึงได้เสกสมรสใหม่กับ กู่ พระน้องนางของพระอัครชายา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
""...สมเด็จพระไปยิกาพระองค์ใหญ่นั้น ได้มีพระเอารส พระธิดา ๕ พระองค์แล้ว ก็สิ้นพระชนม์ล่วงไปโดยนัยที่กล่าวมาแล้ว แต่เมื่อสิ้นพระชนม์นั้น พระชนมายุเท่าไรไม่ทราบถนัด พระไปยิกาพระองค์น้อย ได้รับปรนิบัติสมเด็จพระบรมมหาไปยกาธิบดีบดี ในที่นั้นต่อมาได้ประสูตรพระธิดาพระองค์หนึ่งแล้ว จะสิ้นพระชนม์เมื่อใดก็หาได้ความเปนแน่ไม่...""
สมเด็จพระปฐมบรมมหาชนกกับเจ้าจอมมารดากู่ มีพระราชธิดาด้วยกัน 1 พระองค์คือ
นามของท่านนั้นปรากฏตามเอกสารเดิมที่อยู่ในจังหวัดอุทัยธานีว่า กู่ แต่หลักฐานอื่น ๆ มักจะเรียกขานท่านเพียงแต่ว่า พระน้องนางของพระอัครชายา โดยมิได้ออกนาม
โอเวอร์วอตช์เวิลด์คัพ 2016
การแข่งขันโอเวอร์วอตช์เวิลด์คัพ 2016 คือการแข่งขันกีฬาอีสปอตส์ประเภทเกมส์"โอเวอร์วอตช์"ที่กำลังจะเกิดขึ้น จัดตั้งโดยบลิซซาร์ดเอ็นเตอร์เทนเมนต์ซึ่งเป็นผู้พัฒนาเกมส์ดังกล่าวขึ้น การแข่งขันนี้เป็นการแข่งขันครั้งแรกของชุด และเกิดขึ้นที่งานบลิซซ์คอน ณ ศูนย์การประชุมแอนาไฮม์ ในวันที่ 4 ถึง 5 พฤศจิกายน 2016
ทีมจากออสเตรเลีย บราซิล แคนาดา จีน เกาหลีใต้ และสหรัฐอเมริกา ถูกเชิญเข้าร่วมการแข่งขันโดยอัตโนมัติ ส่วนทีมจากอาร์เจนตินา ชิลี โคลอมเบีย คอสตาริกา เม็กซิโก และเปรู เข้าคัดเลือกในรอบคัดเลือกภูมิภาคอเมริกา และเลือก 1 ทีมเข้าสู่การแข่งขันโอเวอร์วอตช์เวิลด์คัพ ทีมจากสวีเดน เยอรมนี ฝรั่งเศส ออสเตรีย บอลติกและแคสเปียนซี เบเนลักซ์ บัลแกเรีย โครเอเชีย เช็กเกีย เดนมาร์ก ฟินแลนด์ กรีซ ฮังการี ไอซ์แลนด์ อิสราเอล อิตาลี นอร์เวย์ โปแลนด์ โปรตุเกส โรมาเนีย รัสเซีย เซอร์เบีย สโลวาเกีย แอฟริกาใต้ สเปน สวิตเซอร์แลนด์ ตุรกี ยูเครน และเกรตบริเตน เข้าคัดเลือกในรอบคัดเลือกภูมิภาคยูโรป และเลือก 1 ทีมเข้าสู่การแข่งขันโอเวอร์วอตช์เวิลด์คัพ และทีมจากไต้หวัน ญี่ปุ่น อินโดนีเชีย ฮ่องกง มาเลเซีย ฟิลิปปินส์ สิงคโปร์ ไทย และเวียดนาม เข้าคัดเลือกในรอบคัดเลือกภูมิภาคเอเชียแปซิฟิก และเลือก 3 ทีมเข้าสู่การแข่งขันโอเวอร์วอตช์เวิลด์คัพ
ราชินีเมอร์เอสอังค์ที่ 1
เมอร์เอสอังค์ที่่ 1 (แปลว่า "เธอรักชีวิต") เป็นพระมเหสีของกษัตริย์โบราณของอียิปต์และเป็นพระชนนีของฟาโรห์สเนฟรู พระองค์อาจจะเป็นพระมเหสีของฟาโรห์ฮูนิ ฟาโรห์พระองค์สุดท้ายของราชวงศ์ที่ 3
เคนเททกา
เคนเททกา หรือ เคนเทเทนกา เป็นราชินีแห่งอียิปต์ ภรรยาของฟาโรห์เจดีเฟรในช่วงราชวงศ์ที่ 4
เฮเตเฟอร์เรส
เจ้าหญิงเฮเตเฟอร์เรส (หรือ เฮเตเฟอร์เรส A) เป็นเจ้าหญิงอียิปต์ที่อาศัยอยู่ในช่วงราชวงศ์ที่ 4 เฮเตเฟอร์เรสเป็นลูกสาวของฟาโรห์สเนฟรูและเป็นภรรยาของอัครมหาเสนาบดีอังค์ฮาฟ
สามีของเฮเตเฟอร์เรส อังค์ฮาฟมีมาสตาบาขนาดใหญ่หมายเลข G 7510 ในกิซ่าตะวันออก การตกแต่งรวมถึงภาพของหลานชายที่อ้างว่าหลุมฝังศพที่ถูกสร้างและการตกแต่งต่อไปในชีวิตของอังค์ฮาฟ ไม่มีหลุมฝังศพสำหรับเฮเตเฟอร์เรส ในหลุมฝังศพนี้และเธออาจจะตายก่อนที่จะเสร็จสิ้นการฝังศพและอาจถูกฝังอยู่ที่อื่น
คาร์เมอร์เรเนบตี้ที่ 2
คาร์เมอร์เรเนบตี้ที่ 2 เป็นราชินีอียิปต์โบราณของราชวงศ์ที่ 4 เธอเป็นลูกสาวของฟาโรห์คาเฟร และสมเด็จพระราชินีคาร์เมอร์เรเนบตี้ที่ 1 เธอแต่งงานกับฟาโรห์เมนเคอเร ซึ่งพี่ชายของเธอ และเธอเป็นแม่ของเจ้าชายคูเอนเร
อติเทวนิยม
อติเทวนิยม เป็นคำไทยที่บัญญัติขึ้น เพื่อใช้นิยามแนวคิดทางเทววิทยา Henotheism (, "henas - หนึ่ง", และ θεός, "theos - เทพ")
อติเทวนิยม คือ ความเชื่อที่ทั้งเหมือนและแตกต่างไปจาก เอกเทวนิยม โดยเหมือนกันในแง่ที่นับถือบูชาพระเจ้าหรือเทพเจ้าเพียงองค์เดียว แต่ต่างกันตรงที่อติเทวนิยมยอมรับในการมีอยู่ของพระเจ้าหรือเทพเจ้าองค์อื่นๆด้วย ในขณะที่ เอกเทวนิยม จะถือว่าพระเจ้ามีเพียงองค์เดียวเท่านั้น แม้อาจมีความเชื่อเกี่ยวกับวิญญาณอื่นที่ไม่ใช่พระเจ้าหรือเทพเจ้าปนอยู่ด้วย และอติเทวนิยมก็สอดคล้องกับความเชื่อ พหุเทวนิยม ในประการที่เชื่อในการมีอยู่ของพระเจ้าหลายองค์ ต่างกันตรงที่จะบูชาเพียงพระเจ้าสูงสุดเพียงองค์เดียว ในขณะที่พหุเทวนิยม จะทั้งเชื่อและบูชาพระเจ้าหลายองค์พร้อมๆกัน
มักซ์ มึลเลอร์ (1823-1900) นักอินเดียวิทยา และผู้เชี่ยวชาญภาษาสันสกฤตชาวเยอรมัน เป็นบุคคลแรกที่เสนอว่าศาสนาพราหมณ์ หรือศาสนาฮินดู เป็นตัวอย่างที่สำคัญของแนวความคิดแบบอติเทวนิยม แต่ปัจจุบันมีผู้ไม่เห็นด้วยเพราะการจะเป็นอติเทวนิยมโดยแท้ จะต้องเป็นการนับถือบูชาพระเจ้าเพียงองค์เดียว ไม่ใช่บูชาหลายองค์แบบที่ศาสนาพราหมณ์-ฮินดูเป็นอยู่ในทุกวันนี้ซึ่งเป็นพหุเทวนิยม เช่นเดียวกับศาสนากรีกและศาสนาจีน
เหตุโจมตีในคาบูล เดือนพฤษภาคม พ.ศ. 2560
เมื่อวันที่ 31 พฤษภาคม พ.ศ. 2560 เวลาประมาณ 08:25 น. ซึ่งอยู่ในชั่วโมงเร่งด่วนตามเวลาท้องถิ่น (10:55 น. ตามเวลาในไทย) เกิดเหตุระเบิดติดรถที่จัตุรัสซันบักซึ่งเป็นทางแยกที่มีการจราจรคับคั่งแห่งหนึ่งใกล้สถานทูตเยอรมนีในกรุงคาบูล ส่งผลให้มีผู้เสียชีวิตกว่า 90 ราย บาดเจ็บ 463 ราย (ส่วนใหญ่เป็นพลเรือน) และสร้างความเสียหายแก่อาคารหลายแห่งในสถานทูตและบริเวณใกล้เคียง ย่านสถานทูตซึ่งถูกโจมตีในครั้งนี้เป็นพื้นที่ที่มีมาตรการรักษาความปลอดภัยหนาแน่นที่สุดพื้นที่หนึ่งในคาบูล โดยมีกำแพงป้องกันระเบิดสูง 3 เมตร (10 ฟุต) และการเข้าถึงต้องผ่านจุดตรวจหลายแห่ง แรงระเบิดได้ก่อให้เกิดหลุมกว้างประมาณ 4.5 เมตร (15 ฟุต) และลึกประมาณ 3–4 เมตร (10–13 ฟุต)
หน่วยอำนวยการความมั่นคงแห่งชาติซึ่งเป็นหน่วยข่าวกรองของอัฟกานิสถานอ้างว่าเครือข่ายกองโจรฮักกานีเป็นผู้วางแผนเหตุระเบิดดังกล่าว แม้ว่ายังไม่มีกลุ่มใดอ้างความรับผิดชอบว่าเป็นผู้ก่อเหตุ แต่กลุ่มฏอลิบานก็ตกเป็นผู้ต้องสงสัยกลุ่มหนึ่ง อย่างไรก็ตาม ทางกลุ่มได้ปฏิเสธความเกี่ยวข้องและยังประณามการโจมตีครั้งนี้ด้วย
เอริก คริสต์มาส
เอริก คริสต์มาส (19 มีนาคม 1916 – 22 กรกฎาคม 2000) เป็นนักแสดงละครเวทีชาวอังกฤษ แสดงภาพยนตร์มากถึง 40 เรื่อง ตั้งแต่ปี ค.ศ. 1938 - 1998
เอริกเสียชีวิตเมื่อวันที่ 22 กรกฎาคม ค.ศ. 2000 อายุรวม 84 ปี
เบล ครีสตอล
เบล ครีสตอล (25 เมษายน 1910 7 มิถุนายน 2003) เป็นนักแสดงหญิงชาวอังกฤษแสดงภาพยนตร์ตั้งแต่ช่วงคริสตทศวรรษ 1930 และยุติบทบาทการแสดงในปี ค.ศ. 1950
ทะกะชินะ โนะ ทะกะโกะ
ทะกะชินะ โนะ ทะกะโกะ () ; ถึงแก่กรรม พ.ศ. 1539) กวีหญิงที่มีชื่อเสียงมากจากการประพันธ์ กลอนวะกะ ในช่วงกลาง ยุคเฮอัง
ทะกะโกะเป็นภรรยาของ ฟุจิวะระ โนะ มิชิตะกะ และเป็นมารดาของ จักรพรรดินีเทชิ และ ฟุจิวะระ โนะ โคะเระชิกะ
การเป็นพิษจากไซยาไนด์
การเป็นพิษจากไซยาไนด์ () เป็นภาวะการเป็นพิษอย่างหนึ่งที่เกิดจากการได้รับสารไซยาไนด์ในรูปแบบต่างๆ อาการในช่วงแรกอาจปวดศีรษะ มึนงง หัวใจเต้นเร็ว หายใจลำบาก และอาเจียนได้ หลังจากนั้นอาจมีอาการชัก หัวใจเต้นช้า ความดันเลือดต่ำ หมดสติ และหัวใจหยุดเต้นได้ ผู้ป่วยมักเริ่มมีอาการในเวลาไม่กี่นาทีหลังได้รับสาร หากรอดชีวิตก็ยังอาจมีผลแทรกซ้อนระยะยาวทางระบบประสาทตามมาได้
สารประกอบที่มีไซยาไนด์เป็นส่วนประกอบและเป็นพิษที่สำคัญเช่นก๊าซไฮโดรเจนไซยาไนด์ และเกลือไซยาไนด์บางชนิด การเป็นพิษจากไซยาไนด์ที่พบบ่อยมักเกิดตามหลังการหายใจในควันที่เกิดจากไฟไหม้บ้าน ช่องทางอื่นเช่นการได้รับสารในสถานที่ทำงานเช่นยาขัดโลหะ ยาฆ่าแมลงบางชนิด เมล็ดพืชบางชนิด เช่น เมล็ดแอปเปิล เมล็ดแอปปริคอต และมันสำปะหลังที่ปรุงไม่ถูกวิธี ไซยาไนด์ในรูปของเหลวอาจถูกดูดซึมผ่านผิวหนังได้ ไอออนของไซยาไนด์จะเข้าไปรบกวนการหายใจระดับเซลล์ ทำให้เนื้อเยื่อต่างๆ ของร่างกายไม่สามารถนำออกซิเจนไปใช้ได้
การวินิจฉัยโดยทั่วไปทำได้ยาก แพทย์อาจสงสัยเมื่อผู้ป่วยที่ประสบเหตุไฟไหม้บ้านมีอาการซึมลง ความดันเลือดต่ำ กรดแลคเตตในเลือดสูง ห้องปฏิบัติการสามารถตรวจหาระดับไซยาไนด์ในเลือดได้แต่มักต้องใช้เวลานาน
Mycoplasma
Mycoplasma (มัยโคพลาสมา) เป็นจีนัสหนึ่งของแบคทีเรียซึ่งไม่มีผนังเซลล์ ยาปฏิชีวนะหลายๆ ชนิดที่ออกฤทธิ์ต่อผนังเซลล์ เช่น เพนิซิลลิน หรือยาอื่นในกลุ่มเบต้าแลคเทม จึงไม่มีผลต่อแบคทีเรียกลุ่มนี้ หลายสปีชีส์เป็นเชื้อก่อโรคในมนุษย์ ที่สำคัญ เช่น "Mycoplasma pneumoniae" ซึ่งเป็นสาเหตุของโรคปอดอักเสบชนิด atypical pneumonia และโรคระบบหายใจอื่นๆ และ "Mycoplasma genitalium" ซึ่งเชื่อว่าสัมพันธุ์กับโรคอักเสบของอุ้งเชิงกราน
สายสวนหลอดเลือดดำส่วนกลาง
สายสวนหลอดเลือดดำส่วนกลาง () เป็นอุปกรณ์ทางการแพทย์อย่างหนึ่งมีลักษณะเป็นหลอดสวน (catheter) ใส่เข้าไปยังหลอดเลือดดำใหญ่ อาจใส่ผ่านหลอดเลือดดำที่คอ หน้าอก ขาหนีบ หรือใส่ผ่านหลอดเลือดส่วนปลาย (PICC) ก็ได้ ใช้เพื่อให้ยาหรือสารน้ำที่ปกติไม่สามารถให้ทางปากหรือทางหลอดเลือดขนาดเล็กได้ ใช้เก็บเลือดส่งตรวจ และใช้วัดความดันเลือดดำส่วนกลางได้
การปฏิรูปปีไทกะ
การปฏิรูปปีไทกะ () การปฏิรูปครั้งสำคัญครั้งแรกในประวัติศาสตร์ญี่ปุ่นเกิดขึ้นเมื่อ พ.ศ. 1188 ตรงกับรัชสมัย จักรพรรดิโคโตะกุ แห่ง ยุคอะซุกะ ภายหลังการสิ้นพระชนม์ของ เจ้าชายโชโตะกุ ซึ่งเป็นผู้สำเร็จราชการในรัชกาลก่อนคือ จักรพรรดินีโคเงียวกุ
โดยการปฏิรูปครั้งนี้มีวัตถุประสงค์เพื่อทำการล้มล้างสิ่งที่เจ้าชายโชโตะกุได้ทำเอาไว้พร้อมกับกวาดล้างตระกูลที่เป็นพันธมิตรกับเจ้าชายโชโตะกุคือ ตระกูลโซะงะ รวมถึงพระโอรสของเจ้าชายโชะโตะกุคือ เจ้าชายยะมะชิโระ ด้วย
ในภายหลังจักรพรรดิโคโตะกุได้นำคำว่า ไทะกะ ที่แปลว่า การปฏิรูปที่ยิ่งใหญ่ มาใช้เป็นรัชศกแรกของพระองค์ตามแบบจีนซึ่งรัชศกไทกะนี้นับเป็นรัชศกแรกของญี่ปุ่นพร้อมกันนี้พระองค์ยังได้พระราชทานนามสกุลให้กับ นะกะโทะมิ โนะ คะมะตะริ ขุนนางผู้มีส่วนสำคัญที่ทำให้พระองค์ได้ขึ้นสืบราชบัลลังก์เสียใหม่เป็น ฟุจิวะระ ทำให้คะมะตะรินับเป็นต้นตระกูลของฟุจิวะระที่เรืองอำนาจไปอีกนับพันปีก่อนหมดอำนาจลงอย่างสิ้นเชิงในรัชสมัย จักรพรรดิเมจิ
เจ้าจอมอิ่ม ในรัชกาลที่ 3
เจ้าจอมอิ่ม เป็นพระสนมในพระบาทสมเด็จพระนั่งเกล้าเจ้าอยู่หัว ถูกประหารชีวิตเนื่องจากคดีเพลงยาวรักใคร่กับพระสุริยภักดี (สนิท บุนนาค)
เจ้าจอมอิ่มเป็นธิดาของพระยามหาเทพ (ปาน) เข้ารับราชการฝ่ายในในรัชกาลที่ 3 ต่อมาได้เกิดคดีลอบส่งเพลงยาวเชิงชู้สาวกับ พระสุริยภักดี (สนิท บุนนาค) บุตรสมเด็จเจ้าพระยาบรมมหาพิไชยญาติ (ทัต บุนนาค)
พระสุริยภักดี (สนิท) สมรสแล้วกับศรี ธิดาพระยาอุไทยธรรม (กลาง ณ บางช้าง) มีบุตรธิดา 3 คน นอกจากนี้ยังมีบุตรธิดากับภรรยาอื่นอีกถึง 11 คน อายุตอนที่เกิดเรื่องอื้อฉาวนี้ขึ้นคือ 27 ปี คนที่กล่าวโทษพระสุริยภักดีเป็นทาสของตัวพระสุริยภักดีเองชื่ออ้ายพลายกับอีทรัพย์ เรื่องที่ฟ้องร้องก็คือคุณพระสุริยภักดีกับเจ้าจอมอิ่มติดต่อให้ข้าวของกัน ด้วยใจปฏิพัทธ์ฉันชู้สาว ถึงขั้นเจ้าจอมอิ่มสั่งให้มาบอกกับคุณพระสุริยภักดีว่าจะลาออกจากเป็นเจ้าจอม กลับมาอยู่บ้านพ่อแม่เสียชั่วคราวก่อน แล้วจึงให้คุณสุริยภักดีส่งผู้ใหญ่ไปสู่ขอ เรื่องลอบติดต่อกันนี้ พระสำราญราชหฤทัย (อ้าว) กรมวังก็รู้เห็นเป็นใจด้วย และจะทำหน้าที่ผู้ใหญ่ฝ่ายชายช่วยสู่ขอเจ้าจอมอิ่มต่อพระยามหาเทพ ผู้เป็นบิดาเจ้าจอมอิ่มให้
เมื่อเจ้าพระยาธรรมาธิกร อ่านเรื่องฟ้องร้องแล้ว ก็นำความกราบบังคมทูลพระบาทสมเด็จพระนั่งเกล้าเจ้าอยู่หัว ทรงโปรดฯ ให้กรมหลวงรักษ์รณเรศร์เป็นตุลาการ ชำระได้ความว่า พระสุริยภักดีและเจ้าจอมอิ่ม เป็นแต่ให้หนังสือเพลงยาวและข้าวของกันเท่านั้น ไม่เคยลอบออกไปพบปะพูดจากันที่ใด นอกจากนี้ยังมีคนนอกเกี่ยวข้องด้วยอีกถึง 7 คน คือ ผู้ที่รู้เห็น เช่นพระสำราญราชหฤทัย กรมวัง รู้แล้วก็นิ่งเสียไม่ห้ามปราม ตลอดจนคนอื่นที่เกี่ยวข้องกันทั้งสองฝ่าย รวมทั้งหมอดูหมอเสน่ห์ด้วย
เมื่อชำระความเป็นสัตย์พระบาทสมเด็จพระนั่งเกล้าเจ้าอยู่หัว จึงโปรดฯ ให้ประหารชีวิตพระสุริยภักดี เจ้าจอมอิ่ม และคนที่เกี่ยวข้องอีก 7 คน เมื่อวันที่ 23 กรกฎาคม พ.ศ. 2381
สแตรธเอิร์น
สแตรธเอิร์น () เป็นหุบเขาขนาดใหญ่บนแม่น้ำเอิร์นในสกอตแลนด์ ชื่อสแตรธเอิร์นนี้ยังปรากฎในระบบขุนนางของสหราชอาณาจักรในตำแหน่งเอิร์ลแห่งสแตรธเอิร์น (ศตวรรษที่ 12-15) และดยุกแห่งคัมบาลันด์และสแตรธเอิร์น (ค.ศ. 1766-90)
ดยุกแห่งมาร์ลบะระ
ดยุกแห่งมาร์ลบะระ () เป็นตำแหน่งขุนนางสหราชอาณาจักร ซึ่งถูกยกขึ้นมาจากตำแหน่งเอิร์ลแห่งมาร์ลบะระในปี ค.ศ. 1702 โดยสมเด็จพระราชินีนาถแอนน์แห่งบริเตนใหญ่ทรงพระราชทานให้แก่ จอห์น เชอร์ชิล เอิร์ลแห่งมาร์ลบะระ ผู้นำกองทัพ นอกจากจะพระราชทานตำแหน่งดยุกให้แล้ว ยังโปรดให้สร้างวังเบลนิมเป็นที่พำนักของตระกูลดยุกแห่งมาร์ลบะระ ผู้ดำรงตำแหน่งคนปัจจุบันคือ เจมส์ สเปนเซอร์-เชอร์ชิล ดยุกที่ 12 แห่งมาร์ลบะระ
เจ้าจอมมารดามา
เจ้าจอมมารดามา หรือ คุณมา เป็นบาทบริจาริกาในสมเด็จพระปฐมบรมมหาชนก และเป็นพระชนนีในสมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎา
ชาติภูมิเดิมของเจ้าจอมมารดามานั้น พระบาทสมเด็จพระจุลจอมเกล้าเจ้าอยู่หัวทรงไว้ตามคำเล่าขานว่า บาทบริจาริกาท่านนี้เป็นพระน้องนางของสมเด็จพระอมรินทรามาตย์แต่ต่างวัยกันมาก จึงเข้าใจว่าจะเป็นขนิษฐาร่วมพระบิดาเท่านั้น ต่อมาคุณมาได้สมรสกับพระอักษรสุนทรศาสตร์ (ทองดี) (ต่อมาคือ สมเด็จพระปฐมบรมมหาชนก) มีพระราชโอรส 1 พระองค์คือเมื่อกรุงศรีอยุธยาเสียกรุงครั้งที่ 2 เมื่อ พ.ศ. 2310 เจ้าจอมมารดามาพร้อมด้วยเจ้าฟ้าลาทรงติดตามสมเด็จพระปฐมบรมมหาชนกไปประทับที่เมืองพิษณุโลกจนสมเด็จพระปฐมบรมมหาชนกเสด็จสวรรคต เจ้าฟ้าลากับเจ้าจอมมารดามาจึงได้ปลงพระศพและนำพระอัฐิมาถวายพระบาทสมเด็จพระพุทธยอดฟ้าจุฬาโลก ซึ่งภายหลังได้เป็นความชอบใหญ่หลวงของเจ้าฟ้าลาและเจ้าจอมมารดามา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
""...เมื่อเวลาพม่าเข้าล้อมกรุงเทพทวาราวดีศรีอยุทธยาเวลาที่สุดนั้น สมเด็จพระบรมมหาไปยกาธิบดีมีพระดำริห์จะออกจากกรุงเทพทวาราวดีศรีอยุทยา... เมื่อได้ช่องจึงได้พาแต่พระกุมารพระองค์น้อยกับหญิงบาทบริจาริก ซึ่งเปนหม่อมมารดาของพระกุมารนั้นไปอาไศรยอยู่ณเมืองพระพิศณุโลก... ภายหลังทรงพระประชวรแล้วเสด็จสวรรคตอยู่ในเมืองพระพิศณุโลก... จึงพระโอรส คือ กรมหลวงจักรเจษฎากับหม่อมมารดาซึ่งตามเสด็จไปด้วยนั้น ได้มีความกตัญญูกตะเวทีได้จัดการถวายพระเพลิงตามกำลังที่จะทำได้แล้ว ได้เชิญพระบรมอัฐิกับพระมหาสังข์อุตราวัฏ ซึ่งเปนของสำหรับสกุลสืบมาแต่ก่อนเปนสำคัญคืนนำกลับลงมาแล้ว ได้ทูลเกล้า ฯ ถวายแด่พระบาทสมเด็จพระพุทธยอดฟ้าจุฬาโลกย์ เมื่อครั้งเสด็จอยู่วังบ้านหลวงในกรุงธนบุรีเมื่อแผ่นดินเจ้ากรุงธนบุรีนั้น เปนความชอบอันยิ่งใหญ่ของกรมหลวงจักรเจษฏา แลคุณมาซึ่งเปนหม่อมมารดานั้นอยู่...""
หลังจากประดิษฐานพระราชวงศ์แล้ว ทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้ากรมหลวงจักรเจษฎา และเจ้าจอมมารดามา ไปประทับ ณ วังริมป้อมพระสุเมรุ ภายหลังจากกรมหลวงจักรเจษฎา สิ้นพระชนม์เมื่อ พ.ศ. 2350 เจ้าจอมมารดามาได้พำนักอยู่ที่วังริมป้อมพระสุเมรุต่อมาจนถึงแก่อนิจกรรม
เจ้าจอมมารดามาถึงแก่อนิจกรรมในรัชสมัยพระบาทสมเด็จพระพุทธเลิศหล้านภาลัย อัฐิของท่านถูกนำไปลอยอังคาร หลังเจ้าจอมมารดามาถึงแก่อนิจกรรม พระบาทสมเด็จพระพุทธเลิศหล้านภาลัยก็มิได้ทรงโปรดให้เจ้านายพระองค์ใดมาประทับที่วังริมป้อมพระสุเมรุอีก
ฟุตซอลทีมชาติเบลารุส
ฟุตซอลแห่งชาติเบลารุส () เป็นตัวแทนของประเทศเบลารุสในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งเบลารุส
ฟุตซอลทีมชาติโปแลนด์
ฟุตซอลแห่งชาติโปแลนด์ () เป็นตัวแทนของประเทศโปแลนด์ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลโปแลนด์
ฟุตซอลทีมชาติเอสโตเนีย
ฟุตซอลแห่งชาติเอสโตเนีย () เป็นฟุตซอลทีมชาติของประเทศเอสโตเนียซึ่งถูกก่อตั้งขึ้นมาในปี 2007 และไปเป็นตัวแทนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลเอสโตเนีย
"รายชื่อของนักเตะที่ได้ไปเล่นถ้วย Baltic Cup ในวันที่ 27-29 พฤศจิกายน2015" จำนวนการลงเล่นและประตูนับตั้งแต่วันที่ 25 มีนาคม 2016
! colspan="9" bgcolor="#B0D3FB" align="left" |
เกิลส์ (อีพีเอ็กโซ-ซีบีเอกซ์)
เกิลส์ () เป็นเอกซ์เทนเดดเพลย์เปิดตัวในประเทศญี่ปุ่นของเอ็กโซ-ซีบีเอกซ์ ยูนิตย่อยแรกของวงดนตรีชายจากเกาหลีใต้ เอ็กโซ ออกจำหน่ายในวันที่ 24 พฤษภาคม ค.ศ. 2017 ผ่านสังกัดเอเว็กซ์แทร็กซ์ อีพีมีทั้งหมด 7 แทร็ก รวมถึงเพลง "เฮย์มามา!" ซิงเกิลเปิดตัวของวงในฉบับภาษาญี่ปุ่นและโบนัสแทร็กในอีพีชุดแรกเท่านั้น อีพีเปิดตัวในอันดับที่ 2 บนออริคอนอัลบั้มชาร์ต
ในวันที่ 10 มีนาคม ค.ศ. 2017 การเปิดตัวในญี่ปุ่นของเอ็กโซ-ซีบีเอกซ์ถูกเปิดเผยออกมาผ่านการถ่ายทอดสดว่าจะเปิดตัวในเดือนพฤษภาคม ต่อมาในวันที่ 1 เมษายน มีประกาศว่าวงจะปล่อยอีพีฉบับภาษาญี่ปุ่นชื่อว่า "เกิลส์" ในวันที่ 24 พฤษภาคม รายละเอียดของอีพีและรายชื่อเพลงเผยออกมาในวันที่ 26 เมษายน โดยอีพีจะถูกปล่อยออกมาในสี่รูปแบบ ได้แก่ ซีดีและดีวีดีในรูปแบบ 'ซีบีเอ็กซ์' มีเพลงโบนัสแทร็กสำหรับอีพีชุดแรกในซีดี และมิวสิกวิดีโอเพลง "คา-ชิง!" และเบื้อหลังการถ่ายทำในดีวีดี เช่นเดียวกับซีดีในรูปแบบ 'เฉิน' 'แบ็กฮย็อน' และ 'ซิ่วหมิน' ในวันที่ 28 เมษายน และ 1 พฤษภาคม วิดีโอตัวอย่างเพลงนำอีพีชื่อว่า "คา-ชิง!" และมิวสิกวิดีโอของเพลงพร้อมกับภาพตัวอย่างของวง ถูกปล่อยออกมาตามลำดับ และในวันที่ 15 พฤษภาคม วิดีโอเมดเลย์ตัวอย่างเพลงในอีพีถูกปล่อยออกมา อีพีออกจำหน่ายอย่างเป็นทางการในวันที่ 24 พฤษภาคม ค.ศ. 2017
เอ็กโซ-ซีบีเอกซ์ได้ทำการแสดงสดเพลง "คา-ชิง!" และ "เฮย์มามา!" ฉบับภาษาญี่ปุ่น เป็นครั้งแรกที่งานเกิลส์อะวอดส์ ในวันที่ 3 พฤษภาคม ค.ศ. 2017 ในวันที่ 7 มิถุนายน วงจัดงานแสดงสดเข้าชมได้ฟรีที่มีชื่อว่า "คัลเลอร์ฟูลบ็อกซ์" โดยแสดงเพลง "เกิร์ลพรอเบลมส์" เป็นครั้งแรก พร้อมกับเพลง "คา-ชิง!" และ "เฮย์มามา!" ในวันที่ 26 สิงหาคม วงทำการแสดงสดทั้งสามเพลงในงาน"เอเนชัน" ที่อะจิโนะโมะโตะสเตเดียม โตเกียว
จ้าว หงอิน
จ้าว หงอิน (; สิ้นพระชนม์ 3 กันยายน ค.ศ. 956) เป็นพระราชบิดาในจักรพรรดิซ่งไท่จู่และจักรพรรดิซ่งไท่จงแห่งราชวงศ์ซ่งเหนือ
จ้าว หงอิน ถึงแก่กรรมเมื่อวันที่ 3 กันยายน ค.ศ. 956 เมื่อจ้าว ควงอิ้น บุตรชายคนโตปราบดาภิเษกขึ้นเป็นจักรพรรดิซ่งไท่จู่ ปฐมจักรพรรดิแห่งราชวงศ์ซ่ง ก็ได้สถาปนาพระราชบิดาของพระองค์คือจ้าว หงอิน ให้มีพระอิสริยยศเทียบเท่าจักรพรรดิมีพระนามว่า จักรพรรดิเสฺวียนจู่
คู่ใหญ่สั่งมาฟัด
คู่ใหญ่สั่งมาฟัด () เป็นภาพยนตร์แอคชั่นที่ออกฉายในปี ค.ศ. 2016 นำแสดงโดย เฉินหลง, ฟ่าน ปิงปิง, เจ้า ว่านซวน, จอห์นนี่ น๊อกซ์วิลล์ ซึ่งภาพยนตร์เรื่องนี้กำกับโดย เรนนี่ ฮาร์เวลล์
เรื่องราวของเบนนี่ ชาน สายสืบชาวฮ่องกงที่กำลังตามล่าหัวหน้าแก๊งมาเฟียนามว่าวิคเตอร์ หว่อง มานานกว่าทศวรรษ เมื่อหลานสาวของเขา ซาแมนธา ต้องไปพัวพันกับองค์กรมาเฟียของหว่อง ซึ่งคนที่มีหลักฐานสามารถสาวถึงตัวเจ้าพ่อได้ นั่นคือนักพนันชาวอเมริกันจอมปากมาก คอนเนอร์ วัตส์ แต่ดันโดนแกงค์มาเฟียจับไป รัสเซีย ซึ่งเขาต้องการจะกลับ มาเก๊า ดังนั้นเบนนี่ จึงตามไปช่วยเหลือ คอนเนอร์ เพื่อเป็นพยานลากคอวิคเตอร์มาลงโทษ และช่วยเหลือซาแมนธาให้ได้ ภารกิจฟัด พ่วงความมันข้ามพรมแดนตั้งแต่เทือกเขาในมองโกเลียจนถึงทะเลทรายโกบี เรื่อยมาถึง มาเก๊า จึงอุบัติขึ้น
สงครามแค้นโจรสลัดไร้ชีพ
สงครามแค้นโจรสลัดไร้ชีพ () เป็นภาพยนตร์แฟนตาซีโจรสลัดจากประเทศสหรัฐอเมริกา ออกฉายเมื่อ พ.ศ. 2560 เป็นภาคที่ 5 ของภาพยนตร์ชุด"ไพเรทส์ออฟเดอะแคริบเบียน" และเป็นภาคต่อของ"ผจญภัยล่าสายน้ำอมฤตสุดขอบโลก" (2554) กำกับโดย โยอาคิม รอนนิง และ เอสเพน แซนด์เบิร์ก เขียนบทโดย เจฟฟ์ นาธานสัน และอำนวยการสร้างโดย เจอร์รี บรัคไฮเมอร์ นำแสดงโดย จอห์นนี่ เดปป์, เควิน แม็คนัลลี่, เจฟฟรีย์ รัช
หลังจากกลับมาจาก "น้ำพุแห่งความเยาวน์วัย" กัปตันแจ็ก สแปร์โรว์ ต้องอยู่บนเรือรบเก่าๆที่จอดอยู่ที่อู่ต่อเรือร้าง และต้องพยายามกับการปลดปล่อย "แบล็กเพิร์ล" เรือคู่ใจที่ถูกขังไว้ในขวดแก้วมนตราของกัปตันทีช ซึ่งแจ็กก็พยายามปล้นธนาคาร เพื่อหาเงินมาจ่ายค่าจ้างลูกเรือ แต่ล้มเหลว ลูกเรือละทิ้งแจ็กไป และเขาก็ทิ้งเข็มทิศของเขาเอง เพื่อแลกกับรัมแค่ขวดเดียว
ในขณะเดียวกันที่เพื่อนรักเพื่อนแค้นอย่างกัปตันบาร์บอสซ่า กลับมีความเป็นอยู่ที่มั่งคั่งและรุ่งเรือง ส่วนเพื่อนรักอย่างกัปตันวิลเลี่ยม ก็ถูกจองจำด้วยคำสาปของฟลายอิ้งดัชท์แมน ล่องเรืออยู่ในทะเลตลอดกาล โดยเฮนรี่ลูกชายเขาพยายามค้นหาตรีศูลแห่งโพไซดอน เพื่อปลดปล่อยพ่อให้พ้นจากคำสาป แต่ในขณะที่อยู่บนเรือเอสเซ็กซ์ในฐานะทหารเรือราชนาวี เขาต้องพบเจอกับ "เอล มาทาดอร์ เดอ มาร์" บุรุษผู้ย่ำยีทะล พร้อมกับเรือพิฆาต"ไซเรนท์ แมรี่" ที่ต้องคำสาปในสามเหลี่ยมปีศาจ
แคโรลิน เด็กสาวผู้ถูกกล่าวหาว่าเป็นแม่มดได้เดินทางตามหาตรีศูล และตามหาพ่อของเธอเช่นกัน เธอพบกับเฮนรี่ที่ถูกจองจำข้อหากบฏ และได้ถูกจับกุมตัวพร้อมกับกัปตันแจ็ก เฮนรี่จึงไปว่าจ้าง "ลูกเรือแบล็กเพิร์ล" ให้มาช่วยทั้งสองคน
เมื่อแจ็กทิ้งเข็มทิศเพื่อแลกกับเหล้า กัปตันอามันโด ซาลาซาร์ พร้อมกับเรือพิฆาตแห่งราชนาวีสเปน "ไซเรนท์ แมรี่" ก็หลุดจากสามเหลี่ยมปีศาจในสภาพที่ต้องคำสาปจนขนพองสยองเกล้า สนองเจตนารมย์สุดท้ายของกัปตันซาลาซาร์ก่อนต้องคำสาป ว่าเขาจะกวาดล้างโจรสลัดและตามล่าแจ็กจนสุดขอบโลก
ดาวิชญ์ กรีพลฤกษ์
ดาวิชญ์ กรีพลฤกษ์ ชื่อเล่น เต้ เป็นนักแสดงชาวไทย เกิดเมื่อวันที่ 26 ธันวาคม พ.ศ. 2533 เต้เริ่มเข้าสู่วงการบันเทิงจากการได้เป็น 1 ใน 50 หนุ่มคลีโอในปี พ.ศ. 2556 ก่อนจะเริ่มมีผลงานการแสดงอย่างเต็มตัวในภาพยนตร์เรื่อง 11-12-13 รักกันจะตาย ของค่ายเอ็ม เทอร์ตี้ไนน์ ในปี พ.ศ. 2559 และเต้จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจากคณะบริหารธุรกิจ สาขาการตลาด มหาวิทยาลัยเกษตรศาสตร์ นอกจากนี้เต้ยังมีกิจการร้านอาหารของตัวเองชื่อร้านหน้าบ้าน ที่จังหวัดขอนแก่นทำความรู้จัก "เต้ ดาวิชญ์" หนุ่มเข้มลุคละมุน เดือนเกี้ยวเดือน เดอะซีรีส์ 
“เป็บ-ณพสิทธิ์” ได้ฤกษ์บวงสรวงภาพยนตร์ “Gravity Of Love”
ไมค์ ลูและอ็อก
ไมค์ ลูและอ็อก () เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง การ์ตูนเน็ตเวิร์กและบูมเมอแรง ฉายตอนแรกเมื่อวันที่ 12 พฤศจิกายน พ.ศ. 2542 จนถึงวันที่ 27 พฤษภาคม พ.ศ. 2544
ประมวลกฎหมายไทโฮ
ประมวลกฎหมายไทโฮ () ประมวลกฎหมายโบราณของญี่ปุ่นที่ประกาศใช้เมื่อ ค.ศ. 703 อันตรงกับช่วงปลาย ยุคอะซุกะ
ประมวลกฎหมายฉบับนี้ดัดแปลงจากระบบการปกครองในสมัย ราชวงศ์ถัง โดยได้กำหนดให้มีการตั้งสองหน่วยงานใหม่คือ จิงกิคัง และ ไดโจคัง ขึ้นพร้อมกับให้มีตำแหน่งใหม่คือ ไดโจไดจิง หรือ อัครมหาเสนาบดี รวมถึงตำแหน่ง ซะไดจิง หรือ เสนาบดีฝ่ายซ้ายและ อุไดจิง หรือตำแหน่งเสนาบดีฝ่ายขวา
นอกจากนี้ประมวลกฎหมายไทโฮยังได้กำหนดให้จักรพรรดิที่สละราชบัลลังก์แล้วสามารถใช้อำนาจของจักรพรรดิได้
ฟุตซอลทีมชาติเบลเยียม
ฟุตซอลแห่งชาติเบลเยียม ()เป็นตัวแทนของทีมชาติเบลเยียม ในการแข่งขันฟุตซอลนานาชาติเช่นฟุตซอลชิงแชมป์โลกและฟุตซอลชิงแชมป์ยุโรป อยู่ภายใต้การดูแลของสมาคมฟุตบอลเบลเยี่ยมมีผลงานคือเข้ารอบฟุตซอลชิงแชมป์โลกทั้งหมด3ครั้งอันดับที่ดีที่สุดคืออันดับ4ในปี1989 และเคยเข้าร่วมฟุตซอลชิงแชมป์ยุโรป5ครั้งอันดับที่ดีที่สุดคืออันดับ 3 ในปี 1996
จากชุด เบลเยียม 2014
ฟุตซอลทีมชาติฮังการี
ฟุตซอลแห่งชาติฮังการี () เป็นตัวแทนของประเทศฮังการีในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลฮังการี
หัวหน้าผู้ฝึกสอน: Sito Rivera
ไมค์ทองคำเด็ก
ไมค์ทองคำเด็ก เป็นรายการประกวดร้องเพลงลูกทุ่ง สำหรับเด็ก ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ หมายเลข 23 ออกอากาศวันเสาร์-อาทิตย์ ตั้งแต่เวลา 20.00-20.50 น. เริ่มออกอากาศครั้งแรกเมื่อวันที่ 9 เมษายน พ.ศ. 2559
รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสานภาคเหนือ และภาคตะวันออก โดยการคัดเลือก กรรมการสามคน คือ สลา คุณวุฒิ, สุนารี ราชสีมา และ บำเรอ ผ่องอินทรกุล จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 16 คน มาแข่งในรอบสุดท้าย จนได้ผู้ชนะเลิศ รอบสุดท้ายการแข่งขันจะเป็นการประกวดร้องเพลงตาม รูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา ให้ผู้ชมทางบ้านทั้งประเทศส่งคะแนนเข้ามาผ่านทาง SMS เพื่อโหวต
ช่วงที่เป็นพิธีกร
ฟุตซอลทีมชาติอังกฤษ
ฟุตซอลทีมชาติอังกฤษ () เป็นตัวแทนของประเทศอังกฤษในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลอังกฤษ
นี้เป็นชุดผู้เล่นในรุ่นU15
"กรอบสีแดงคือเป็นทีมเหย้า"
เดน เดอฮาน
เดน วิลเลี่ยม เดอฮาน (; เกิด 6 กุมภาพันธ์ ค.ศ. 1986) นายแบบและนักแสดงชาวอเมริกัน เป็นที่รู้จักกันดีในละครช่องเอชบีโอ เรื่อง "In Treatment" และภาพยนตร์ "Chronicle" (2012), "The Place Beyond the Pines "(2013), "Kill Your Darlings" (2013),  (2014), "Life" (2015) "A Cure for Wellness" (2016) "วาเลเรียน พลิกจักรวาล" "(2017)"
แคว้นซาคาร์ปัตเตีย
แคว้นซาคาร์ปัตเตีย () เป็นหน่วยการปกครองประเภทแคว้น (Oblast) ตั้งอยู่ทางตะวันตกเฉียงใต้ของ ประเทศยูเครน, เป็นที่ตั้งของภูมิภาคทางประวัติศาสตร์ Carpathian Ruthenia มีเมืองปกครองหลัก ที่เมืองอุจโกรอด แคว้นก่อตั้งขึ้นในวันที่ 22 มกราคม 1946 หลังจากที่ เชโกสโลวาเกีย มอบดินแดน "Sub Carpathian Ruthenia" () ให้กับ สาธารณรัฐสังคมนิยมโซเวียตยูเครน ภายใต้สนธิสัญญาระหว่างเชโกสโลวาเกีย และ สหภาพโซเวียต
แคว้นซาคาร์ปัตเตีย ยังเป็นที่ตั้งของ เทือกเขาคาร์เพเทียน ของยูเครนตะวันตก แคว้นนี้ยังเป็นหน่วยการปกครองเดี่ยวของยูเครนที่มีพรมแดนติดถึง 4 ประเทศคือ โปแลนด์, สโลวาเกีย, ฮังการี และ โรมาเนีย โดยรายได้ส่วนใหญ่ของแคว้นซาคาร์ปัตเตียมาจากการท่องเที่ยว
ฟุตซอลทีมชาติเช็กเกีย
ฟุตซอลทีมชาติเช็กเกีย () เป็นตัวแทนของประเทศเช็กเกียในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลแห่งสาธารณรัฐเช็ก
The following players were named for UEFA Futsal Euro 2014
โรคซิฟิลิสแต่กำเนิด
โรคซิฟิลิสแต่กำเนิด เป็นโรคซิฟิลิสที่เกิดในทารกในครรภ์และทารกแรกเกิด เกิดจากการที่หญิงตั้งครรภ์ติดเชื้อซิฟิลิส การที่หญิงตั้งครรภ์ติดเชื้อซิฟิลิสแล้วไม่ได้รับการรักษาจะเพิ่มความเสี่ยงต่อการเกิดภาวะแทรกซ้อนต่างๆ เช่น จมูกผิดปกติ ขาผิดปกติ แท้ง คลอดก่อนกำหนด ทารกตายคลอด และทารกป่วยตายได้ ทารกแรกเกิดที่มีโรคซิฟิลิสแต่กำเนิดบางรายมีอาการตั้งแต่แรกเกิด บางรายมีอาการในภายหลัง
The Mask Singer หน้ากากนักร้อง ซีซันที่ 1
The Mask Singer หน้ากากนักร้อง ซีซันที่ 1 เป็นรายการโทรทัศน์ประเภทเรียลลิตี้เกมโชว์และมิวสิกโชว์ เริ่มออกอากาศครั้งแรกในวันที่ 6 ตุลาคม พ.ศ. 2559 และสิ้นสุดวันที่ 30 มีนาคม พ.ศ. 2560 ทางสถานีโทรทัศน์ช่องเวิร์คพอยท์ (โทรทัศน์ระบบดิจิตอลหมายเลข 23) ดำเนินรายการโดย กันต์ กันตถาวร
คณะกรรมการในรายการซีซันที่ 1 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน และลงคะแนนเสียงให้กับนักร้องที่ซ่อนตัวตนอยู่ภายใต้หน้ากาก โดยคณะกรรมการจะมีทั้งหมด 7 คน (ต่อหนึ่งการออกอากาศ ในทุก ๆ ครั้ง) ประกอบไปด้วยกรรมการประจำรายการประมาณ 3 - 4 คน และกรรมการรับเชิญประมาณ 3 - 4 คน (ขึ้นอยู่กับการออกอากาศในแต่ละครั้ง) โดยจะมีการเปลี่ยนแปลงผู้ที่มารับหน้าที่เป็นกรรมการตลอดในแต่ละครั้งที่ออกอากาศ แต่จะคงอยู่ในจำนวน 7 คนนี้
รายนามและรายละเอียดของคณะกรรมการแต่ละคน มีดังนี้ 
หมายเหตุ
คณะกรรมการ
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้เรตติ้งที่มีอันดับสูงที่สุดในแต่ละฤดูกาลจะแสดงด้วย และเรตติ้งอันดับต่ำที่สุดในฤดูกาลแต่ละจะแสดงด้วย
ฟุตซอลทีมชาติเซอร์เบีย
ฟุตซอลทีมชาติเซอร์เบีย ()เป็นตัวแทนของทีมชาติเซอร์เบีย ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลเซอร์เบีย
Remarks:
รายชื่อทีมชุดกระชับมิตรกับเนเธอร์แลนด์เมื่อวันที่ 31 ตุลาคม 2016 และ 1 พฤศจิกายน 2016
ฟุตซอลทีมชาติสหรัฐ
ฟุตซอลทีมชาติสหรัฐ ()เป็นทีมฟุตซอลซึ่งเป็นตัวแทนของสหรัฐอเมริกาในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์แห่งชาติอเมริกาเหนือ และอยู่ภายใต้การดูแลของสหพันธ์ฟุตบอลแห่งสหรัฐอเมริกา
ฟุตซอลทีมชาติฝรั่งเศส
ฟุตซอลทีมชาติฝรั่งเศส ()เป็นทีมฟุตซอลซึ่งเป็นตัวแทนของฝรั่งเศสในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลฝรั่งเศส
ตารางด้านล่างแสดงผลการแข่งขันทั้งหมดที่เล่นในอดีตและกำหนดเวลาของการแข่งขันในอนาคต
วิกฤตนิวเคลียร์ถล่มโลก
วิกฤตนิวเคลียร์ถล่มโลก เป็นภาพยนตร์ระทึกขวัญแนวสายลับจากประเทศสหรัฐอเมริกา ออกฉายเมื่อ ค.ศ. 2002 กำกับโดย Phil Alden Robinson ดัดแปลงจากนิยายเรื่อง "The Sum of All Fears" ของ Tom Clancy เป็นภาครีบูทของชุดภาพยนตร์ Jack Ryan กำหนดให้เดินเรื่องในช่วงปี ค.ศ. 2002 โดยมี Ben Affleck มารับบทเป็น Jack Ryan ซึ่งมีอายุน้อยกว่านักแสดงคนอื่นที่เคยรับบทนี้ เช่นที่ Alec Baldwin เคยรับบทไว้ในภาพยนตร์เรื่อง "ล่าตุลาแดง" (1990) และที่ Harrison Ford รับบทไว้ในภาพยนตร์เรื่อง "เกมส์อำมหิตข้ามโลก" (1992) และ"แผนอันตรายข้ามโลก" (1994)
เนื้อเรื่องเกี่ยวกับแผนของนีโอนาซีชาวออสเตรียที่จะกระตุ้นให้เกิดสงครามนิวเคลียร์ระหว่างสหรัฐอเมริกากับรัสเซียเพื่อที่จะได้สถาปนารัฐฟาสซิสต์ขึ้นในยุโรป
ฟุตซอลทีมชาติฟินแลนด์
ฟุตซอลทีมชาติฟินแลนด์ () เป็นตัวแทนของประเทศฟินแลนด์ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งฟินแลนด์ โดยที่ฟุตซอลทีมชาติฟินแลนด์ ไม่เคยผ่านเข้ารอบในฟุตซอลชิงแชมป์โลก และ ฟุตซอลชิงแชมป์ยุโรป
ฟุตซอลทีมชาติเดนมาร์ก
ฟุตซอลทีมชาติเดนมาร์ก ()เป็นทีมฟุตซอลซึ่งเป็นตัวแทนของเดนมาร์กในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลเดนมาร์ก
อาร์ชิบอลด์ พริมโรส เอิร์ลที่ 5 แห่งโรสเบรี
อาร์ชิบอลด์ ฟิลิป พริมโรส เอิร์ลที่ 5 แห่งโรสเบรี เอิร์ลที่ 1 แห่งมิดลอเธียน () เป็นรัฐบุรุษและนักการเมืองชาวอังกฤษ เขาดำรงตำแหน่งเป็นนายกรัฐมนตรีตั้งแต่ 5 มีนาคม ค.ศ. 1894 ถึง 22 มิถุนายน ค.ศ. 1895 ก่อนที่ปู่ของเขาจะถึงอนิจกรรมใน ค.ศ. 1868 เขาเป็นที่รู้จักในชื่อ ท่านลอร์ดดัลเมนี
เขาเริ่มเข้าสู่สนามการเมืองระดับชาติในค.ศ. 1879–80 เมื่อเขาได้ช่วยวิลเลียม แกลดสตันหาเสียงในเมืองมิดลอเธียนของสกอตแลนด์จนประสบความสำเร็จ เริ่มทำงานในคณะรัฐบาลในค.ศ. 1884 และได้ดำรงตำแหน่งรัฐมนตรีต่างประเทศสองครั้งในสองรัฐบาลแกลดสตันและกลายเป็นมือขวาของแกลดตัน ในปีค.ศ. 1894 เขาได้ดำรงตำแหน่งหัวหน้าพรรคเสรีนิยมและนายกรัฐมนตรีต่อจากแกลดตัน รัฐบาลของเขาล้มเหลวอย่างสิ้นเชิงในการจัดการกับวิกฤติการอาร์เมเนีย ค.ศ. 1895–96 ทำให้ชาวอาร์เมเนียต้องล้มตายนับแสนคน เมื่อพรรคเสรีนิยมพ่ายแพ้การเลือกตั้งใน ค.ศ. 1895 เขาก็ลาออกจากการเป็นหัวหน้าพรรค และไม่เคยกลับเข้าสู้เส้นทางการเมืองอีกเลย
เขาเป็นนักการเมืองฝ่ายเสรีจักรวรรดินิยม (Liberal Imperialism) เป็นพวกที่นิยมการมีกองทัพที่แข็งแกร่งและแผ่ขยายอาณานิคม เชื่อว่าการปฏิรูปสังคมต้องเริ่มจากระดับครัวเรือนและต่อต้านลัทธิสังคมนิยมอย่างหนักแน่น นักประวัติศาสตร์วิจารณ์ว่าเขาล้มเหลวทั้งการเป็นรัฐมนตรีต่างประเทศและนายกรัฐมนตรี
เหตุโจมตีในลอนดอน เดือนมิถุนายน พ.ศ. 2560
เมื่อวันที่ 3 มิถุนายน พ.ศ. 2560 เริ่มตั้งแต่เวลา 21:58 น. ตามเวลาออมแสงบริติช (03:58 น. ของวันที่ 4 มิถุนายน ตามเวลาในไทย) เกิดเหตุก่อการร้ายในสถานที่ 2 แห่งในกรุงลอนดอน สหราชอาณาจักร รถตู้สีขาวคันหนึ่งซึ่งขับมาด้วยความเร็วได้พุ่งเข้าชนคนเดินเท้าบนสะพานลอนดอนและไปหยุดด้านทิศใต้ของสะพาน จากนั้นชายสามคนลงมาจากรถและวิ่งไปยังบะระมาร์เกตเพื่อก่อเหตุไล่แทงผู้คนในบาร์และร้านอาหารในละแวกนั้น ผู้เห็นเหตุการณ์คนหนึ่งเล่าว่า ผู้ก่อการตะโกนว่า "สิ่งนี้เพื่ออัลลอฮ์" และใช้มีดยาวแทงลูกค้า
จากเหตุดังกล่าว มีผู้เสียชีวิต 10 คน (รวมผู้ต้องสงสัย 3 คน) และมีผู้ได้รับบาดเจ็บ 48 คน ผู้ต้องสงสัยทั้งสามซึ่งสวมเสื้อกั๊กระเบิดปลอมถูกตำรวจยิงเสียชีวิต สำนักงานตำรวจนครบาลลอนดอนได้ประกาศว่าเหตุโจมตีที่สะพานลอนดอนและบะระมาร์เกตเป็น "เหตุก่อการร้าย"ต่อมามีรายงานพบเหยื่อก่อการร้ายที่แม่น้ำอีก 1 รายในวันเดียวกันมีการแทงกันในย่านวอกซ์ฮอลล์ มีผู้เสียชีวิต 1 ราย
จึงรวมผู้เสียชีวิตจากเหตุการณ์นี้ 8 ราย หากนับผู้ก่อการร้ายด้วยทั้งหมด 11 ราย ในส่วนของย่านวอกซ์ฮอลล์ (Vauxhall) ตำรวจไม่ได้แถลงว่าเป็นการก่อการร้ายหรือไม่ ซึ่งหากเป็นการก่อการร้ายจะนับรวมผู้เสียชีวิตในวันดังกล่าวจากการก่อการร้ายทั้งหมด 9 ราย รวมผู้ก่อการร้าย 3 ราย เป็นจำนวนผู้เสียชีวิตทั้งหมด 12 ราย
ต่อมาในวันที่ 19 มิถุนายน 2560 ที่กรุงลอนดอนเกิดเหตุคนร้ายขับรถพุ่งชนจนมีผู้เสียชีวิต 1 ราย ได้รับบาดเจ็บ 8 ราย
พระพันปีตู้
พระพันปีตู้ (; ชื่อตัวไม่ทราบ; เกิดประมาณ ค.ศ. 902; เสียชีวิต 17 กรกฎาคม ค.ศ. 961) เป็นราชนารีจีนสมัยราชวงศ์ซ่งเหนือ เป็นภริยาของขุนพลจ้าว หงอิน (趙弘殷) ทั้งเป็นมารดาของจ้าว ควงอิ้น (趙匡胤) ซึ่งต่อมาเป็นจักรพรรดิซ่งไท่จู่ (宋太祖) และจ้าว ควงอี้ (趙匡義) ซึ่งต่อมาเป็นจักรพรรดิซ่งไท่จง (宋太宗)
เมื่อนางเสียชีวิตแล้ว จ้าว ควงอี้ อ้างสิทธิสืบบัลลังก์ต่อจากพี่ชาย คือ จ้าว ควงอิ้น โดยอ้างว่า เป็นพินัยกรรมของนาง แต่นักประวัติศาสตร์ส่วนมากเชื่อว่า พินัยกรรมดังกล่าวจ้าว ควงอี้ ปลอมขึ้น
ศิริมาบังอร เหรียญสุวรรณ
ท่านหญิงศิริมาบังอร เหรียญสุวรรณ (พระนามเดิม: หม่อมเจ้าศิริมาบังอร อาภากร ; ประสูติ: 6 มิถุนายน พ.ศ. 2447 — สิ้นชีพืตักษัย: 7 กุมภาพันธ์ พ.ศ. 2518) เป็นพระธิดาในพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ และ หม่อมแฉล้ม อาภากร ณ อยุธยา มีพระพี่น้องต่างพระมารดา 9 พระองค์
ทรงลาออกจากฐานันดรศักดิ์แห่งราชวงศ์เพื่อเสกสมรสกับนายสถาพร เหรียญสุวรรณ บุตรนายเส็ง เหรียญสุวรรณ กับนางสำริด เหรียญสุวรรณ (สกุลเดิม โกเมน ณ อยุธยา) แต่ไม่มีบุตรธิดาด้วยกัน
ท่านหญิงศิริมาบังอร เหรียญสุวรรณ สิ้นชีพิตักษัยเมื่อวันที่ 7 กุมภาพันธ์ พ.ศ. 2518 สิริพระชันษา 70 ปี
เซวะ เก็นจิ
เซวะ เก็นจิ () สาขาย่อยสาขาหนึ่งของ ตระกูลมินะโมะโตะ โดยสืบเชื้อสายจาก จักรพรรดิเซวะ โดยมี มินะโมะโตะ โนะ สึเนะโมะโตะ พระราชนัดดาของจักรพรรดิเซวะเป็นผู้นำตระกูลคนแรกซึ่งตระกูลมินะโมะโตะสาขานี้เป็นสาขาที่ประสบความสำเร็จมากที่สุดเพราะสมาชิกของสาขานี้ได้ก้าวขึ้นดำรงตำแหน่งเป็น โชกุน ปกครองญี่ปุ่นโดย ตระกูลอะชิกะงะ ที่ได้ปกครองญี่ปุ่นสืบต่อมาก็เป็นสาขาย่อยสาขาหนึ่งของ "เซวะ เก็นจิ" ขณะที่ ตระกูลโทะกุงะวะ ก็ได้สืบเชื้อสายจากตระกูลมินะโมะโตะสาขานี้
สมาชิกของเซวะ เก็นจิที่มีชื่อเสียงได้แก่ มินะโมะโตะ โนะ โยะชิอิเอะ มินะโมะโตะ โนะ โยะริโตะโมะ ปฐมโชกุนแห่ง รัฐบาลโชกุนคะมะกุระ มินะโมะโตะ โนะ โยะชิสึเนะ รวมถึง อะชิกะงะ ทะกะอุจิ ปฐมโชกุนแห่ง รัฐบาลโชกุนอะชิกะงะ และ โทะกุงะวะ อิเอะยะซุ ปฐมโชกุนแห่ง รัฐบาลโชกุนโทะกุงะวะ
มินาโมโตะ โนะ มาโกโตะ
มินาโมโตะ โนะ มาโกโตะ ( ; 1353 – 10 กุมภาพันธ์ 1411) พระราชโอรสองค์ที่ 7 ของ จักรพรรดิซะงะ เป็นต้นตระกูลมินาโมโตะและเป็นเชื้อพระวงศ์พระองค์แรกที่ได้รับพระราชทานนามสกุล
เจ้าชายมาโกโตะหรือที่รู้จักกันในนาม คิตะเบะ-ไดจิง เป็นพระราชอนุชาใน จักรพรรดินิมเมียว ได้รับพระราชทานนามสกุล "มินาโมโตะ" จากจักรพรรดิซะงะผู้เป็นพระราชบิดาเมื่อ พ.ศ. 1357
มินะโมะโตะ โนะ สึเนะโมะโตะ
มินะโมะโตะ โนะ สึเนะโมะโตะ ( ; 1437 – 1504) ซะมุไร และ เจ้าชายแห่งญี่ปุ่นโดยพระองค์เป็นต้นตระกูล เซวะ เก็นจิ อันเป็นสาขาย่อยสาขาหนึ่งของ ตระกูลมินะโมะโตะ
พระองค์เป็นพระโอรสใน เจ้าชายซะดะซุมิ พระราชโอรสในจักรพรรดิเซวะเมื่อเจ้าชายสึเนะโมะโตะสิ้นพระชนม์ใน พ.ศ. 1504 จักรพรรดิมุระกะมิ ได้พระราชทานนามสกุล "มินะโมะโตะ" เพื่อเป็นเกียรติแก่เจ้าชายสึเนะโมะโตะ
กฎของปาสกาล
กฎของปาสกาล () กล่าวว่า เมื่อเพิ่มความดันให้ของเหลวที่นิ่งในภาชนะปิด ความดันที่เพิ่มขึ้นจะถูกถ่ายทอดโดยไม่สูญหายไปยังทุก ๆ ตำแหน่งในของเหลวรวมทั้งผนังของภาชนะนั้นด้วย
กฎของปาสกาลสามารถอธิบายการทำงานของเครื่องกลผ่อนแรงที่รู้จักกันทั่วไป คือ เครื่องอัดไฮดรอลิก (hydraulic press)
กฎของปาสกาลอธิบายทางคณิตศาสตร์ได้จากสมการ
สโมสรฟุตบอลลิเวอร์พูลในฤดูกาล 2017–18
ฤดูกาล 2017–18 เป็นฤดูกาลที่ 126 ของสโมสรฟุตบอลลิเวอร์พูล และเป็นฤดูกาลที่ 56 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 26 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ, อีเอฟแอลคัพและยูฟ่าแชมเปียนส์ลีก โดยแข่งขันตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018
รายจ่าย
ฤดูร้อน: £ 79,900,000
ฤดูหนาว: £ 70,000,000
ทั้งหมด: £ 149,900,000
รายรับ
ฤดูร้อน: £ 42,000,000
ฤดูหนาว: £ 106,750,000
ทั้งหมด: £ 148,750,000
ค่าใช้จ่ายสุทธิ
ฤดูร้อน: £ 37,900,000
ฤดูหนาว: £ 36,750,000
ทั้งหมด: £ 1,150,000
ลิเวอร์พูลได้ประกาศแผนการลงเล่นในนัดกระชับมิตรก่อนเริ่มฤดูกาลเมื่อวันที่ 15 มิถุนายน 2017 โดยพบกับ แฮร์ทาเบอร์ลิน , แอทเลติกบิลบาโอ แทรนเมียร์โรเวอส์ และ วีแกนแอทเลติก
ลิเวอร์พูลจะพบกับ คริสตัลพาเลซ ในนัดเปิดการแข่งขัน พรีเมียร์ลีกเอเชียโทรฟี ฤดูกาล 2017
รายละเอียดการแข่งขัน เอาดีคัพ 2017 ประกาศเมื่อวันที่ 15 มิถุนายน 2017.
We Kid Thailand เด็กร้องก้องโลก
We Kid Thailand เด็กร้องก้องโลก รายการโทรทัศน์ประเภทประกวดร้องเพลงสำหรับเด็กอายุ 8 - 11 ปี ผลิตโดย เวิร์คพอยท์ และ โต๊ะกลม โดยได้ซื้อลิขสิทธิ์มาจาก CJ E&M (ประเทศเกาหลีใต้) ซึ่งเป็นเจ้าของลิขสิทธิ์เดียวกับ I Can See Your Voice Thailand นักร้องซ่อนแอบ ดำเนินรายการโดย สุริวิภา กุลตังวัฒนา ออกอากาศทาง ช่องเวิร์คพอยท์ ทุกวันจันทร์ เวลา 20.15 – 22.00 น. เริ่มออกอากาศเทปแรกวันที่ 5 มิถุนายน พ.ศ. 2560
ทางรายการจะคัดเลือกเด็กจำนวน 24 คนที่มีความสามารถในการร้องเพลงมาร้องเพลงดังในอดีตที่อยู่ในความทรงจำโดยจะมีพี่เลี้ยงหรือที่ทางรายการเรียกว่า Coach จำนวน 3 ทีมประกอบไปด้วยสีแดง โต๋ ศักดิ์สิทธิ์ เวชสุภาพร สีชมพู หนูนา หนึ่งธิดา โสภณ และสีฟ้า เบน ชลาทิศ ตันติวุฒิ พร้อมด้วยพี่ผู้ช่วยทีมละ 1 คนทำหน้าที่คัดเลือกเด็กเข้าสู่ทีมหากเด็กคนใดได้คะแนนเกิน 70 % จากทั้งฝั่งผู้ใหญ่ 100 คนและเด็กที่เข้ามาชมในสตูดิโอ 100 คนเด็กคนนั้นก็จะมีสิทธิ์เลือกว่าจะเข้าทีมของ Coach คนใดด้วยการเลือกลูกบอลของแต่ละสีที่เลื่อนลงมาแต่หากเด็กคนใดได้คะแนน 70 % จากฝั่งใดฝั่งหนึ่ง Coach ทั้ง 3 ก็จะมีสิทธิ์เลือกเด็กคนนั้นเข้าสู่ของทีมของตนแต่หากเด็กคนใดคะแนนไม่ถึง 70% ทั้งสองฝั่งเด็กคนนั้นก็ต้องร้องเพลงเดิมอีกรอบเพื่อให้ทีมโค้ชตัดสินใจเลือกว่าทีมสีไหนจะนำเด็กคนนั้นเข้าทีม
ซีซั่น 1 
 ซีซั่น 2 
 ทีมสีแดง : คริสต้า, จัสติน, ต้นกล้า, นิชชี่, ไบรต์, ยูกิ, แพงจัง, พู่กัน
มูกเขา
มูกเขา () หรือ นวล, มูกขาว, ยางขาว เป็นพืชในวงศ์ตีนเป็ด (Apocynaceae) กระจายพันธุ์ในแอฟริกาตะวันออก ทางตอนใต้ของโซมาเลียและโมซัมบิกถึงเขตร้อนในทวีปเอเชีย เนื้อไม้ใช้ทำของใช้ ใบใช้รักษาแผลสด ผลสามารถรับประทานได้
มูกเขาเป็นไม้ยืนต้นสูงได้ถึง 20 เมตร มีน้ำยางสีขาว ใบออกเรียงตรงข้ามเป็นรูปรีถึงรูปใบหอก ยาว 4-18 เซนติเมตร ปลายใบแหลมยาวหรือคล้ายหาง เส้นแขนงใบข้างละ 14-30 เส้น ก้านใบยาว 0.6-1.5 เซนติเมตร ดอกออกเป็นช่อแบบกระจุก ยาว 1.5-5.7 เซนติเมตร ก้านดอกหนาสั้น กลีบเลี้ยง 5 กลีบ รูปไข่ ยาว 1-2 มิลลิเมตร ปลายแหลมยาว ดอกสีขาวมี 5 กลีบ หลอดกลีบยาว 6-9 มิลลิเมตร กลีบรูปขอบขนาน ยาว 2-5 มิลลิเมตร เกสรเพศผู้มี 5 อัน ก้านชูอับเรณูสั้นกว่าอับเรณู ไม่มีจานฐานดอก มี 2 คาร์เพล ปลายเชื่อมติดกัน เรียวยาวเป็นก้านเกสรเพศเมีย ยาว 5-6 มิลลิเมตร รวมยอดเกสร ผลคล้ายผลสดติดเป็นคู่ รูปรี ยาว 1.5-3.5 เซนติเมตร เมื่อสุกมีสีส้ม ภายในมี 2 เมล็ด รูปไข่ ยาว 1-1.5 เซนติเมตร
ดาราเดลี่ เดอะ เกรท อวอร์ดส์ ครั้งที่ 1
ดาราเดลี่ เดอะ เกรท อวอร์ดส์ ครั้งที่ 1 () เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 27 กันยายน 2554 ณ โรงละครอักษรา คิง เพาเวอร์ ซึ่งในปีนี้ได้จัดงานขึ้นเป็นครั้งแรก เพื่อเฉลิมฉลองกับการก้าวเข้าสู่ปีที่ 7 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการ โดยจะคัดเลือกผู้สมควรได้รับการเสนอชื่อเข้าชิงในช่วง 1 ปีที่ผ่านมา (ช่วงครึ่งปีหลังของปี พ.ศ. 2553 ถึงครึ่งปีแรกของปี พ.ศ. 2554) ผลงานที่ยอดเยี่ยมแต่ละสาขารางวัลจะได้จากการโหวตของผู้อ่านผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
มีรางวัลทั้งหมด 19 รางวัล ดังต่อไปนี้ (ผู้ชนะจะพิมพ์ด้วยตัวหนา)
ฟุตซอลทีมชาติโคลอมเบีย
ฟุตซอลทีมชาติโคลอมเบีย ()เป็นทีมฟุตซอลซึ่งเป็นตัวแทนของโคลอมเบียในการแข่งขันระดับนานาชาติเช่น ฟุตซอลชิงแชมป์โลก และ ฟุตซอลชิงแชมป์อเมริกาใต้ และอยู่ภายใต้การดูแลของสหพันธ์ฟุตบอลโคลัมเบีย
ในปี2012 ทีมชาติโคลอมเบียได้ไปเล่นในฟุตซอลชิงแชมป์โลกที่ประเทศไทยเป็นครั้งแรกและได้อันดับที่ 4 ในปีเดียวกันนั้นเอง ส่วนในการแข่งขันฟุตซอลชิงแชมป์อเมริกาใต้นั้นทีมชาติโคลอมเบียเคยได้อันดับที่ดีที่สุดคืออันดับที่ 4 ในปี 2001 และ 2005
จากชุด ฟุตซอลชิงแชมป์โลก 2016.
ราชวงศ์ที่สองแห่งอียิปต์
ราชวงศ์ที่สอง แห่งอียิปต์โบราณ (หรือราชวงศ์ที่สองระหว่าง 2890 - 2686 ปีก่อนคริสตกาล) เป็นราชวงศ์ในช่วงต้นๆ ของอียิปต์โบราณโดยมีศูนย์กลางของราชวงศ์ที่เมืองธีนีส และมีฟาโรห์พระองค์สุดท้ายนามว่าคาเซเคมวี ก็นับเป็นหนึ่งในช่วงเวลาที่คลุมเครือมากที่สุดในประวัติศาสตร์อียิปต์โบราณ ราชวงศ์ที่สองปกครองอียิปต์เป็นเวลาประมาณ 204 ปี
แม้ว่าหลักฐานทางโบราณคดีของราชวงศ์ที่สองมีน้อยมากและยังคลุมเครือมากตัดกันข้อมูลจากราชวงศ์ที่หนึ่งและราชวงศ์ที่สามแสดงให้เห็นการพัฒนาสถาบันและเศรษฐกิจที่สำคัญในช่วงราชวงศ์ที่สอง
แคว้นดนีโปรเปตรอฟสค์
แคว้นดนีโปรเปตรอฟสค์ (, ) เป็นหน่วยการปกครองประเภทแคว้น (Oblast) ตั้งอยู่ทางตอนกลางของ ประเทศยูเครน มีเมืองปกครองหลักที่ดนีปรอ และมีเมืองสำคัญได้แก่ ครีวีริค, กาเมียนสแก และ Nikopol มีแม่น้ำนีเปอร์ไหลผ่านแคว้นตลอดเวลา
วอลเลย์บอลเวิลด์ลีก 2013 รอบคัดเลือก
วอลเลย์บอลเวิลด์ลีก 2013 รอบคัดเลือก เป็นการแข่งขันเพื่อคัดเลือกทีมเข้าแข่งขันวอลเลย์บอลเวิลด์ลีก 2013 โดยจะมี 2 ทีมที่การคัดเลือกผ่านเข้าแข่งขัน จะจัดขึ้นระหว่างวันที่ 24 สิงหาคม – 9 กันยายน ค.ศ. 2012
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ราชวงศ์ที่สามแห่งอียิปต์
ราชวงศ์ที่สาม แห่งอียิปต์โบราณเป็นราชวงศ์แรกของราชอาณาจักรเก่า และราชวงศ์อื่น ๆ ของราชอาณาจักรเก่ารวมถึงราชวงศ์ที่สี่ ราชวงศ์ที่ห้าและราชวงศ์ที่หก เมืองหลวงใหม่ในช่วงระยะเวลาของอาณาจักรเก่าคือเมืองเมมฟิส ปกครองระหว่าง 2686 - 2610 ปีก่อนคริสตกาล รวมเป็นเวลา 64 ปี มีฟาโรห์ 5 พระองค์
ยูฟ่าซูเปอร์คัพ 2017
ยูฟ่าซูเปอร์คัพ 2017 เป็นการแข่งขัน ยูฟ่าซูเปอร์คัพ ครั้งที่ 42 โดยทีมที่จะได้แข่งในรายการนี้นั่นจะมาจากแชมป์ ยูฟ่าแชมเปียนส์ลีก และ ยูฟ่ายูโรปาลีก. การแข่งขันจะเป็นการพบกันระหว่าง เรอัลมาดริด, แชมป์เก่าและชนะเลิศของ ยูฟ่าแชมเปียนส์ลีก ฤดูกาล 2016–17 และ แมนเชสเตอร์ยูไนเต็ด, ชนะเลิศของ ยูฟ่ายูโรปาลีก ฤดูกาล 2016–17. นัดนี้จะลงเล่นที่สนาม ฟิลิปเดออาเรนา ในเมือง สโกเปีย, มาซิโดเนีย, ในวันที่ 8 สิงหาคม พ.ศ. 2560, และเป็นครั้งแรกของยูฟ่าที่จัดเวทีนัดชิงชนะเลิศในชนบท.
สนามฟิลิปทูอาเรนา ได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2017 เมื่อวันที่ 30 มิถุนายน 2558, ในการประชุมใหญ่ของคณะกรรมการบริหารยูฟ่า ณ กรุงปราก, สาธารณรัฐเช็ก.
กับความจุสนามอยู่ที่ 30,500 คนสำหรับนัดนี้, จำนวนเงินทั้งหมดจากตั๋วเข้าชม 23,000 ใบได้ถูกจัดจำหน่ายให้กับแฟนบอลและประชาชนทั่วไป, มีวางจำหน่ายในการลดราคาให้กับแฟนๆทั่วโลกผ่านทางเว็บไซต์ UEFA.com ตั้งแต่วันที่ 13 มิถุนายน ถึง 4 กรกฎาคม พ.ศ. 2560 ในหมวดหมู่ราคาตั๋ว 3 ราคา : €50, €30, และ €15. ตั๋วที่เหลือจะถูกจัดสรรให้กับคณะกรรมการการจัดงานท้องถิ่น, ยูฟ่าและสมาคมแห่งชาติ, หุ้นส่วนทางการค้าและผู้ถือลิขสิทธิ์การแพร่ภาพกระจายเสียง.
แคว้นโวลิน
แคว้นโวลิน (,) เป็นหน่วยการปกครองประเภทแคว้น (Oblast) ตั้งอยู่ทางทิศตะวันตกเฉียงเหนือของประเทศยูเครนมีเมืองหลวงคือเมืองลุตสก์ซึ่งเป็นเมืองที่อยู่ตะวันตกสุดของประเทศยูเครนและเป็นเมืองที่ตั้งของสถานีสุดท้ายในยูเครนของเส้นทางรถไฟที่วิ่งจากกรุงเคียฟไปยังกรุงวอร์ซอ แคว้นโวลินมีจำนวนประชากรประมาณ: 1,042,918 (ปี 2015)
ราชวงศ์ที่สี่แห่งอียิปต์
ราชวงศ์ที่สี่ แห่งอียิปต์โบราณ เป็น "ยุคทอง" ของราชอาณาจักรเก่า ราชวงศ์ที่สี่ปกครองตั้งแต่ 2613 - 2494 ปีก่อนคริสตกาล รวมเป็นเวลาประมาณ 119 ปี เป็นช่วงเวลาของความสงบสุขและความเจริญรุ่งเรืองเช่นเดียวกับในระหว่างที่มีการค้ากับประเทศอื่น ๆ
ราชวงศ์ที่สาม, ราชวงศ์ที่สี่, ราชวงศ์ที่ห้า และราชวงศ์ที่หก มักจะรวมภายใต้ชื่อกลุ่มเก่าราชอาณาจักรซึ่งมักจะอธิบายว่าเป็นยุคของปิรามิด เมืองหลวงในเวลานั้นคือเมืองเมมฟิส
เอร์เนสโต บัลเบร์เด
เอร์เนสโต บัลเบร์เด เตเฆดอร์ (, ) เกิดเมื่อวันที่ 9 กุมภาพันธ์ ค.ศ. 1964 เป็นอดีตนักฟุตบอลชาวสเปน ปัจจุบันเป็นผู้จัดการทีมบาร์เซโลนา